mteb/NusaParagraphEmotionClassification huggingface dataset:
Wattungna Febry mamge jappa-jqppa ri Surabaya akdongkok kappalak jeknek, anne ri kappalaka niak tau sanging naciniki Febry. Njari anne Febry nakutaknangi agangna, kua nuissengi anjo taua? Mingka nakuai agangna tanre kuissengi, nampai tongi kucinik. Lekbakna nganre anne Febry, la antamaki ri kamarakna, kale-kalenna nasabak agangna mange rolo’ ri dallekanna kappalaka erok appoto-poto. Amminawang tongi jeka taua, buru’ne, takkallasaki nyawana Febry, eroki akgora minga tala niapa-apaiji. Wattunna narapikmi kamarakna, naciniki anjo taua kamarakna pas ri ampik kamarakna Febry, langsungi sannang nyawana Febry, nasabak apa nakareka tenaja kajariang, nikareki anjo taua la apparek bahayai, eroki na apai taua, mingka salahji towwa ka erokna ji antamak ri kamarakna todo’ anjo taua.
Annabung siagang ak bolik doek ri allo allo mukoa kulle ki na bantu ki lallung apa apa ni kerokki ri rancana tabungan ta. Singkama wattu punna pensiun maki, doek ri muko punna erokki malli ballak atoka oto, ammalli hape beru. Nampa paling bajika kulle ki gappa apa ni keroki tena na ki nginrang. Mingka punna katte singkamma ji jai tau lainga, katte tena ji ni parallu passalak ki doek sijai atoka sarring katte parallu. Katte kulle todong tena ni passalaki manna sikedde ja. Memang, jai tau tuo labbi jai napasuluk daripada na hasselekan. Na balanjai doek na labbi battu ri hasselek na. Tinggi na alling na BBM ka, paralluang na ballak na siagang alling na barang baranga sanna kajjalak na.
Ri Amerika Serikat niak sekre baine arengna Britt Nicole, viral mki ri tiktok lekbakna nabage caritana silalonna ammanak. Nakuai tena mentodo’ naissengi kua teanangi ka pakkasiakna tala niakji tanda-tanda kua teanangi, battangna todo’ tenaja na lompo. Nakuai anne Nicole tena naissengi kua teanangi mingka sekre wattu pakrisik dudu battangna nakasiak. Wattunna nierang mange ri ballak garringa, nakuai dottorok teanangi Nicole, niakmi 7,5 bulang teanang. Memang iyya tenamo na guppa menstruasi sikura hulang mingka nakareki anu biasaji kamma anjo ka memang riolo kijai biasa tena na teratur mens na battu. Kulle kijai pole anjama manna mami allo libur. Sekreji tandana iareka naiki kalengna, riolo 50 kg ji kinne wattunna teanang 52 kg.
SD inji kapang punna tena ku salah. Katte ngaseng berhubungan inji ki. Battu na inji riolo, punna niak allo liburuk katte sanging ni sempatkan mae ri Sukabumi siagang silaturahmi mae ri bunda na andik ku. Katte (nakke siagang adek adek) todong minawang kiok ki bunda. Bunda sannang ngi punna battu ki. Andik ku sanging na peluk ki, na cium cium, punna ri keluarga ku nakke ni kiok dek kah anak bontot, ri keluarga na bundanya ri kiok teteh kah anak pertama. Andik ku todong tatta ki hormat mae ri ammak kandung na. Kah ammak ku na pilajarakangi kamma anjo. Mingka tatta ki biasa canggung punna sik buntuluk ki.
Nakke gagala' antama ri kampus negeri kungai, bahkan antama' ri kampus swasta rikanayya gammara' siagang ampatangi citra bajikangangpun tena kulle. Nakke arrasa gagala' ri wattuna anjo  nasaba' nakke lulusan sikola faforit ri salah se're kota. Nakke siri' siagang agang-agangku kulle antama ri kampus negeri siagang swasta bergengsi, nakke siri' tong siagang pammanakang. Nakke sanggena pasrah siagang le'baama kapikirrang tena akkuliah, lansungmo anjama. Mingka tau-tau ri rampi'ku nadukunga nalanjutkan pendidikan, nasareanga infrormasi kampus tabbuka ini . pendattaranna. Nakke andattara sana-sini siagang puji tuhan nakke ditarima ri rua kampus takrua-rua ri Jogja. Nakke nampa ripahadapkan ri rua piliang, bahkan se're ta' lebaka kalangere'kang arengna.
Watu na ku sadari anjo salarak ku lekba mi ta kakka, nakke ku sakring sannak sirik sirik ku mingka lekba na ku cinik tau taua ngaseng makkalak lompo gara gara anjo justru nakke anjari terlena ka lekba anjari pusat perhatian, nampa pakarammula ma sengaja kakka ki salarak ku ni berbagai kesempata. Sallo na sallo mi anjo tingkah ku ni anggap mi anjari pakaballisik ri ngaseng taua, termasuk agang ku nakke. Tena mo niak makkalak. Ku saring mi singkamma tau tolo tolo, nakke lampa ma mae si buntuluk tau anjo ternyata na cinik kaleng na parek tong mi apa apa toloa poeng lainga.
Niak sekre kajadian iamiantu kecelakaan kulle nikana tena na biasa,  na nikana unik, sabak ringi’-ringi anciniki tai capi niaka akjejere ri akrungang ia nia’ untuk na hindari malah terjadi kecelakaan. Lalanv sekre foto niaka na bagikang mae ri akun fesbuk Eef Ananda, nicinik sekre buah motoro akdandang ri akrungang na kemudian niborongi mae risikuntung tau ri akrungang ri sampi’-sampi’na. 
Motoro warna kebo anjo rupanna ammanjeng ri akrungang. Sedangkan patangna motoro tena niisengi posisina kana temaei. 
Punna menurut keteranganna battu ri tau angngaplodki, passabakkengna kecelakan niduga ia angngonjom tai capi niaka ri akrungang. 
Ri wattunna allalo ri akrungan na ban motoro’na angngonjo tai capi, pamotoroka anjo takbangka na langsung tantang battu ri motorona.
Senang ku ri rinne ri kota Surabaya tampa’ na kampusku niak, jai gedung-gedung tinggi ka ri kota ku tena niak macet ri rinne nampai jai mall. Ka nakke punna bosanga, lampa ja ri mall ka palappasa stress ku.  Niak tong ku kasia’ pengalaman kodi ku, anjo ku nakku’ ki totoa na andikku. Anjomi ku ammotere ri allo sabtu minggu na ri kota ku. Tea totoa na andikku ji ku nakku’ ki niak meong ku poe ku nakku’ ki ka nakke jai meong ri balla ku ku tutui. Untung na ri kampusku jai ji meong kulle ji na obati nakku’ ki ri meong-meong ri balla ku.
Anjo nikuayya pakrisik nyawa, paralluki hati-hati nasabak loe kajariang tau pakrisika nyawana ammake doti-doti ri inio taua. Wattunna tugas Hajar ri Masamba, teai amminawang bainenna ka nakuai nampai antamak sikola anakna ri Mangkasarak, sala-salai punna eroki napalettek. Njari niak kapang tallu bulang, tena na moterek-moterek anne Hajar, nibattui surang bainenna mange ri Masamba, sitojengna takbangka, kamma erok lannyak nyawana, ri ballak kontrakanna buru’nenna niak baine maraeng ammake baju kacinikanga bongganna. Nakuai lekbakmi bunting surang Hajar. Apamo iyya punna kamma anjo buru’nea, langsung mami jabakji tarrusuk buru’nenna, nipakkanai kurang ajarak, tena sukkurukna, nakuai jai jama-jamanna padahal surangji anjo bainea. Punna nikuai ka battui anakna, napisangkai.
Nakke lekba ka ni kalarroi ri sikolang ku, nakke ri marrang marrangi ri guru padahal nakke tena ku salah. Anjo tong guru aa tena niak bukti na , na tuduh bawang ja tena niak dasarak na. Anjo gurua memang ni isseng ngi nyarrang nampa na ngai ammak ji, mingka nakke ku ewai, nakke berani ka micara siagang tena niak singkamma anjo sebelum na. Nu issengi ngapa? Nakke mangngang ma ni onjok onjok. Sannak mangngang ku. Nakke narrusuk narrusuk ri kamarak siagang tinro lalang wattu antu salloa sanggeng ku sma kah nakke sannak erok ku mate ku sakring. Kah tena ja ni hargai ka.
Lulusuk antamak lalang ri pakkulianga, tania anu gampang. Loe tau erok antamak, nampa tenaja na jai dudu la nitarima. Anjomi salah sekre karannuangna tau toayya punna lulusukki anakna antamak ri pakkuliang negeriyya, bajika akreditasina sollanna punna lulusmi sallang, gampangi nitarima anjama ri kantorok. Niak kulle kigaukang punna erokki lulus ri kampus nikerokia, iareka pertama kitantukan memangmi jurusang apa erok kipantamakki, sollanna tena ki sallo appikkirik punna tassungkemi pendaptaranga. Maka rua iamintu appilajarak memang maki tassikekdek-sikekdek. Maka tallu, paralluki akboya tarrusuk informasi tentang anjo jurusang kikerokia. Nampa teaki sedih dudu punna tenaki berhasil. Mingka kujamingi punna usahaki, kulle jaki lulusuk, pakarannui tau toayya, kulle ki todo’ rencanakang memangmi katallasangta salla’.
Keliling ri lalang linoa! Nakke pakarammula traveling (mae jappa jappa) kaleng kaleng ku pakarammula mi ri wattu na 18 (sampulo lapang) umuruk ku, pakarmmula anjo wattu aa nakke lekba mae ri labbi 15 (sampulo lima) negara kaleng kaleng ku. Nakke ku sakring labbi terhubunga siagang kaleng ku tongja siagang lino aa punna nakke mae jappa jappa maloi taman taman nga atoka menteng menteng ja ri pucuk na gununga ri tampak tena ku issengi. Foto ii rate anjo wattung ku mae ri Maroko, nakke lekba ma mae ri negara muslim kaleng kaleng ku. Jappa jappa kaleng kaleng ku artina katte harusuk sopan siagang palak tau tena ni isseng ngalle foto ta.
Anjo wattua nakke kelasak rua (2) ma SMA akherek, na ri sibukkan ri jaina tugasak segala janisik na. Mingka, nakke harusuk ka bagei wattung ku ri latihan punna motereka sikola. Anjo kejuaraan nga 2 taung tena mo kulle ku minawangi ri taung rolo aa kah tena mo ku SMA poeng, lulusuk ma, anjo mi anjo wattu aa anjati POPDA terakherek ku jari ku pikkirik harusuka mannang rinne (2 taung riolo lekba tong ka juara, mingka tena ku karena hehehe). Singkat carita, nakke anggapa ka medali perak ri nomor lari 1500 meter siagang medali perunggu ri nomorok lari 500 meter. Anjo parekka sannang kah anjo ngaseng kareso ku siagang pengorbananku takbayaraki tena na sia sia. Wattu karena ku ku pake latihan, ni bayarak lunasak ki kusakring niak na anne hasselek na.
Kanre-kanreang ku kanrea tena mi niak tinggal ri battangku. Assulu ngaseng mi ka tena ku tahang bau botto ri kapala ka. Tena ku ammari muntah, ka jijik ku cini ku muntahku ri tambah poe botto na wc na kapala ka. Appa allo ka ri kapala' ka erok ja ku kasia' garring. Anjo kanreang na poe kapala' ka amis mami juku na. Tena tommi poe ku kanre apa-apa. Erok inta naung ri daratanga. Le'ba ku ku kasia' muntah-muntah ri kapala ka jijik tomma punna ku pikkiri ki akhir na kulle ma nganre nyamang. Ka sampe ma ri kampongku Mangkasara, nampa na parekang ma kanreang Coto Mangkasara ammak ku.
Punna niak bokka’ta lekbak napattok jangang, tea maki mallak dudu. Mallak memang jaki iyya punna na ondang maki. Biasaji intu jangang napattok taua, mingka punna mallak kijaki, kulle jaki gaukang anne, pertama kibissai bokka’ta ammake jeknek assolonga, teaki pake jeknek niaka lalang ri emberek, anjo assolonga bajik. Lekbakna anjo bissai ammake sabung atau kulle todo’ cairang antiseptik. Nampa kiperhatikangi anjo bokkaka, punna salla’ pakrisiki nikasiak, ejai nampa niak cairang assuluk, nampa bambangi pole kikasiak kalengta, liba-libaki mange ri ballak garringa paressai anjo bokkatta, kulle njari niak birus antamak nasabak anjo jangang appittokki rakmasaki bawana, njari antamaki anjo viruska allalo bokkatta mange ri kalengta. Teaki gampangi anjo punna pakrisiki nikasiak.
Wali kota Jakarta Selatan Marullah Matali akkana seharusna warga Ibu Kota lebih beradab lalang menjaga kebersihan lingkungan. Hal anjo nakana Marullah sabak loe inja masarakat biasa ammela’ loro mae ri sambarangan tampa, sala sekrena tampa’ paling biasa nicinik loe loronna iamiantu binanga. Apalagi punna ia angngusseng loe tumpukan loro na gappa ri binanga Jagakarsa, Jakarta Selatan. “Tahu Jakarta harus lebih beradap, harus lebih na pahami soal kammayya anne. Binangana anne tania tampa pammelakkang loro,” kanangna Marullah wattuna nikonfirmasi, Rabai (18,12/2019). 
Seharusna, warga niaka ammantang ri sekitar lokasi binangana Jagakarsa paham sala sekre fungsina anne binanga iamiantu annampung je’ne punna niak terjadi genangan. Apalagi, pammarentah kota Jaksel poeng lekbak napasadia tempat sampah ri sikuntung titik. “Tampa’ loro pammarentah lekbaka napasadia. Tena na parallu singkamma anjo (ammela’ loro ri waduk).
Nakke tena ku isseng ngi apa erok ku parek sede, nakke putus asa ma ku sakring. Nakke gap year ka sekre (1) mi taung. Tena kulle punna gap year ka sede ping rua (2) taung mi toh, kah kulle anjo panjari beban mae ri tau toang ku. Tahun subangi tena ja ngapa ku gap year kah ku bantu ji ammak ku abbalu ri toko na. Nakka lebba ma abboya lowongan jai jenisik na, mingka tena pa nakke ku pannoi anjo persyaratan na (tena ku tinggi nampa ammake ka kacamata) nama rata rata lowongan jamang jamanga na boya burakne teai baine. Anne taunga keluarga ku kodi lalang na. Nakke takkulei ka andaftar mandiri ri kampus kampus ku kerok ki.
Cara ammeta undiang berhadiah, pertama na pakniak kemungkinan katte ammeta doorprize, ammalli iareka angguppa tiket si loe-loena. Ku ukrangi ri masa cakdiku, tau toaku ampatang kios ri sekre pasarak siagang riwattunna niak undiang battu ri pengelolana untuk mae ri patanna kios, nakke ku pantamak ngaseng sesanna tiket niaka. Tena ku assengi kana sikura bundelmi ku tulisik areng sekre maka sekre. Iangaseng anjo untuk sekre tujuang, untuk gappa hadiah. Makarua, paralluki appaniak tappak siagang harapang kana pasti niak kemungkinan untuk ammeta, Tania tappak pasti ammeta, mingka tappak kana kemungkinang anjo pasti terjadi. Teami erok dudu nikana ammeta sabak punna sarakahki kodi tonji mae ri kale.
Punna ku caritai anne larroku ri pakkanai kodi' kalengku haruspa ammotere ri 20 taung lalua. Anjo wattua ca'di inja, lucu na polos tanjaku. Lassuku memang tanjaku tena na si ga'ga agangku lainna, nakke lassu ri kulit le'leng, u' gariting na kamurung po'nya'. Antama ka ri sikola ku jai agangku pakkaika kodi tanjaku ka le'lenga, larro ka ri ngaseng na agangku angngapai na pakkanai tarrusu' ka na tena salahku ri ngaseng na tau. Sanggengku riolo tea antama ri sikola ku sibulang, anjari na totoa ka na palette ka ri sikola berua. Nampa pi ri sikola beru ku na jai agangku tarima baji' ka na tena na pakkaina ka kodi.
Tena paling parek rannuki punna lulus maki ujiang ei tampak pakkuliangta. Taung-taung nipilakbusi siagang songok na jeknek mata, kinne naparek rannui atia. Anjomi ngurana punna luluski taua biasa akkioki bija atau urang mange ri ballaka nganre ala kadarna. Bajik dudu punna kipaui kana-kana sukkuruk ri Karaengata’ala siagang pappalak doang sollanna anne ilmu lekbaka nipappilajari ri tampak pakkuliangta kullei sare kabajikang mange ri tau maraeng. Punna akkioki, tania artina kua puas maki sanggenna sarjana ji, minga nasabak eroki nibagei karannuangta mange ri tau maraeng utaman para bijanta, ka anne tandan kua kulle maki mandiri akboya jama-jamang, lappasakmi tanggunganna tau toayya boyangki doek sollanna kullei nipatamma’ sikolata. Njari teaki kaluppai sanging pala’ doang mange ri tau toata sollanna niguppai barakkaka.
Nakke ku alami pakarammula ka caddi sanggeng ku kamma kamma anne. Anjo wattua nakke lahirik ka sebagai tau sandang autisme siagang ku alami terlambat ka ammicara sanggeng ku umuruk 5 taung. Anjo wattua nakke appilajarak ka siagang pakarammula ma lancarak ammicara ri umuruk 7 taung. Tanttu mi anjo nakke mempo inji ka ri bangku TK nampa wattung ku umuruk 6 taung nakke terpaksa harusuk ku ulangi sede TK ku selama na sitaung kah tena pa ku lancarak ammicara sanggeng naharusuk ka seangkatan siagang andik tong anjo jarak na umuruk na sitaung ji. Anjo wattua nakke sirik sirik ka wattu na ku isseng kana andik ku seangkatan siagang nakke.
Nakke selama ku anjama anjari dottorok, nakke sannak jai na ku gampa bau bau antu botto ka. Perhatian mae ri katte antu punan ni sakring sannak perasa ta siagang sensitif ki mae ri cerita anju pak jijik ka sebajika na ki lalo mi anne artikel ka. Bau botto ka antu ni timbulkan nga ri luka diabetes, botto na jenazah taua antu lekba ka mo botto ri sungai, bau darah, bau pasieng antu siagang diare hebat na, bau ketuban, bau badan na pasien antu tena nak jeknek allo alo, siagang jai inji antu bau bau ni buntuluka ri jamang jamang na dottorok ka allo allo. Mingka bau paling tena na kulle ku tahan antu bau botto na muntahan na pasien nga.
Mingka niak parekki ak kutaknang kamma anjo, kutaknang Indonesia bagian kamae na Bali kah niak Gapura ri Bandara Soekarno Hatta memang tema na Bali. Sebenarna wajarak ji toh tawwa akkutaknang, mae lampa ri Indoneisa mingka ngapa na Bali ni cinik langsung. Agang ku langerek ki poeng na pattojeng ji tawwa, memang punna tau tena na isseng ngi punna beru battu na anu kamma anjo na cini kulle ji memang na pikkiri kana ohh battu ma ri Bali kah niak anu kamma anne. Nampa akkutaknangi sede kana, anjo Indonesia memang labbi lompoi kah daripada Bali? Ngapa na Bali ji ni tonjolkan narrusuk.
Carita aknikahan mewah nia' ri Kabupaten Pinrang. Anne annikahan rikana mewah nasaba' doi' pannail nisareangi pammantangang bunting bura'nea anne nagappai tallu ratus juta. Anne bura'nea napania' tongi lima artis ibu kotayya ngaseng nasaleori toana pa'kioka. Carita unik nia' tongi ri  sisina pammantanganna rua buntinga a nne. Makarua pihakka le'baki a'bali sampulo taung oloang akhirna anjari bisang. Anne carita aknikahan mewahyya viralki ri media sosial. Anne sosok pa'buntingangka arenna Henri siagang Fina. Anne ngaseng tua ruayya siagang pammantanganna ammantangi ri Kampung Benragge. Anne balla'na tau ruayya ripengaki siagang kilang a'giling ase. Kullei rikana anne rua pammantanganga kullei rukung nasaba' Henri siagang Fina pacarangi anjari anne rua tau toana sepakatki rukung sanggena annikahi anjari kalongangang.
Fokus mae ri taman ri boko na ballak ku. Jari, battu na ri karueng sanggeng na tanga bangngi nakke siagang pinduk pinduk ku mae ka jappa jappa ri mall. Wattu ku battu ri ballak, nakke beru ku ukrangi kana tena pa ku sambayang isya. Sannak ku ukrangi na anjo wattua tatte 23.15. Nakke langsung ma ngalle wudhu, lekba na anjo antama ma mae ri kamarak kah niat na erok sambayang ri kamarak. Battu ku ri kamarak ka, ternyata tena niak sajadah, ku kutaknang mi pinduk ku nakana sajadah niak ri joglo. Jari ri taman boko na anjo, niak joglo antu lumayan lompo, niak todong burung beo siagang burung burung lainga, kollang juku, siagang sekre rua tanaman. Nakke beru ku isseng kana anjo ngaseng alat sholat ka ni pa lette ki mae ri Joglo.
Akbunting anjo nikana proses passikko janji suci battu ri burakne siagang baine anjo singai aa. Anjari ibadah sanna mulia siagang suci na. Akbunting tena na kulle ni parek parek sembarang kah anne anjari bantuk na ibadah paling sallo siagang kulle ni jagai sanggeng na moterek ki mae ri kabattuang ta. Upacara passikko janji bunting anne ni rayakangi ato ni pareki battu ri sekre burakne anjo tarimai sakral suci siagang sekre baine anjo massuna na resmikan passiko na buntingan nga lalang norma agama islam, norma hukum, siagang norma sosial. Upacara akbuntingan punnai jai janisik siagang cara na tergantung tekamma battu ri suku, agama, adat, budaya atoka niak todong kelasak sosial.
Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku. Malla ku mamo, lari mami ka tettere mange ri kalasak ku. Na cini ki siapa agangku ri kejar kongkong makkala ngaseng ji. Anjomi sanggeng na kamma-kamma anne malla ka ri kongkong.
Ta'bang ka na parekang acara ulang taung mantan pacarku ano wattu, ri semester tallu ka kuliah. Ka tena ku sangkai kapanna na pare' ki dekorasi na ri balla na agangku. Sanna sannang ku ka jai agangku amminawang poe sareanga acara ulang taung. Jai poe kado ku battu ri mantan pacarku na agangku. Riolo ku ngai dudu anjo Panda ya, anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Sanggeng na kamma-kamma anne battu ri taung 2018 sanggeng na taung 2023 niak inji anjo hadiah na ngaseng ri ballaku.
Tea laloki garattaki tau toata. Kamma-kammayya anne sanna’ jaina kajariang kamma anak nabunoi tau toana nasabak tala nisareangi doek, niak andik ammuno kakak nasabak nangai putarak kelong lompo sa’ranna. Anjo sanging setang parentaki, sannangi nyawana setanga punna lekbaki apparek anu kodia. Manna ballisik antekammaki, manna nassu antekammaki, paralluki sakbarak apalagi punna ri bijangta, tau toata. Nasabak punna larroki, larro tongi Karaengata’ala. Nyamangi punna bajikki mange ri iya ngaseng taua, tea maki pikkiriki apa la niguppa balasanna punna bajiki, nasabak Karaengata’ala la balasaki. Parallua kigaukang katte, sanging ki bajiki mami tau maraeng kamase manna tala niak la niguppa apa-apa nasabak anjo kulle niu'rangi.
Mange ka ri parkiran erok allei motoro' ku nampa ammotere ri ballaku. Ku kasia' ki niak tau battu ri bokoang ku na amminawangi ka battu ri bokoang. Niak tau asing angngerangi motoro' lompo na minawangi ka ri bokoang na motoro' ku. Tena ku issengi angngapa na amminawangi ka ri bokoang. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku. Ka anjo tau asinga nyata na agang na purinangku ri balla, erok tongi mange ri acara na anjo mi na niak ri bokoang ku tarrusu sanggeng na sumpaeng.
Siallo bujuruk tena na bajik nyawana Kiki mange ri Abi, punna niurangi accarita, mere’-mere’ji, tena nabalasaki, HP na ji bawang nakarenai tojek. Battu ri bari’basak kijai sanggenna la moterek sikola taua. Ammonnongi ki tojek Kiki, nikioki mange angnganre, tea tongi. Njari battui anne Riska, agang bajikna, nakutaknangi Kiki ngurako sianak ngurana dosong dudu nyawanu. Njari nakuai Riska tena kungai punna Abi nangai dudu nacalla kakmurungku. Nguraka punna poknyaki taua, tea mako anjo paui tojek manna jai tau. Tena dudu kungai kammayya anjo, dosajibpole nugaukang nampa nu sannang kamma calla taua. Nakke tala erokkuji akdosa-dosa njari kutahangi iya ngaseng kana-kana la suluka battu ri bawaku, ka kupikkiriki bajikangngang merekka daripada akkanaya.
Sedih memang biasa mi ni pakkana kana ii siagang ni micarai ri boko nakana Ratu wattu na accarita mae ri CNN Indonesia na kana problem na masa caddi na, beberapa wattu laloa. Awalak na Ratu tena na sadar, mingka seiring na jappa na wattua iyaa na sakring anjo gossip gossip ka makin mae ii ri kaleng na. Awalak na agang agang baine antu si umuruka pakarammula mi bella sekre sekre, sanggeng na iyaa na gappa sindiran siagang olok olo battu ri agang burakne na. Jaii tong pakkana kana na lekba mo na tarima Ratu, pakarammula botto na kaleng na sanggeng na Bubur ketek bedeng.
Ri vonis ki ri dottoro punna garring Bipolar Disorder rua artis Marsyanda. Marsyanda anjo wattua ri umuru 29 taungi nampa na isseng garring na. Anjo vonis garring na ri taung 2009 na kulle na pare' Marsyanda ta'bangka. Dottoro akkana ri Marsyanda punna garring Bipolar Disolder ruai. Tena na tarima Marsyanda ka tena na tattulisi' ri hasil scan na ulung na. Le'ba mi anjo ri vonis garring kammanjo, allo-allo na mi na inung obat anti-depresi na. Sanggeng na 2014 Marsyanda na tappuki na inung anjo obat na. Anjo garring Bipolar Disolder anjo garring ri Psikologi ri issengi battu extrim na perubahan pa'kasia' na taua sikamma depresi."
Nia' agang rioloa terobsesi akkuliah ri UI, Nakke kulle akkatakan terobsesi nasaba' obsesina anne ma'nasanna kalabbiang. Bahkan nakana bajikangang akkuliah ri jurusan sepi paminatna yang penting akkuliah ri UI, ribandengkan jurusan faforit ri kampus maraenga. Agangna nakana tong punna tena ditarima ri UI, ia labbi mabajikang tena akkuliah sekalian. Pokokna agangna anne terobsesiki antama' ri UI. Pendek carita anne agangku antama'ki ri pemeringkatan taua kullei naikuti jalur undanganka. Anjo aganga akhirna appilei UI ri pilihan makase're siagang makarua ri jurusang ilmu ekonomi siagang administrasi niaga. Pirangba bulang kemudian nakke angappa kabara' anne agangku tenae naloloso' ri jalur pakkiokka. Mingka anne agangku tena na ca'de atena nasaba' ia annganro kullei ditarima ri jalur PPKB.
Punna allo sattu nikiokmi anne Acce ri tantana mange akbangngi ri ballakna siagang sikalinna ngaseng. SD kijai anne Acce, naik sikalinna lettingji, arengna Ika. Punna ri a’rungangmi anne mange ri ballakna tantana, pasti sengkai rolo’ ri super market akbalanja kanre-kanreang. Sannangi nyawana Acce, nasabak tala lekbaki kamma inne punna siagangi tau toana nasabak sikekdek doekna tau toana iyya, njari punna nikioki siagang tantana mange akbangngi ri ballakna pasti sanging eroki. Anjomi sekre kahariang tena kulle nakaluppai Acce nasabak nau’rangi tojeki kabajikanna tantana. Sanggenna lompo, biasa kijai nau’rangi nampa la nabalasak kabajikanna ri anakna tantana sallang ka sanna’ bajikna, tena na gikgilik punna doek.
Eroki sisaklak Nunung surang buru’nenna, niak  poto baine maraeng naguppa ri dompekna buru’nenna. Sitojengna anu sallomo bedek surang mingka accokko-cokkoi nampa tau mamtang ri maraeng kabupaten njari nisawalaki niguppa. Punna eroki issengi giokna anne buru’nenta, kicoba-cobai rolo’ takgalaki HPna, punna langsungi galesah nitakgalak HPna, paralluki curiga. Punna nakonci HPna padahal riolo tenaja, paralluki curiga, apalagi punna manna antamak ri kamarak jeknek naerang tonji HP na, aiihh sibilangngang perseng niak baine maraengna. Ki paressami HP na, kiciniki bajik-bajik, pakaramulabbattu ri chat-chatna, niak pideo call na atau tena surang nomork tena ki issenga. Pokokna kamma anjo, ki boya bajik-bajiki lalang ri HP na, punna nikasiaki larro duduki, tenaja nang ngapa, kamma mentongi kasiakna, mingka teaki langsung paccinikkangi larrota, ki kumpulukmi rolo’ buttita.
Nakanamo I Tinuluk, Kutarimarni, kiallemi anne doika, latok." Lekbaki, ammotereki seng I Tinuluk mange ri ballakna. Lakbusuk ngasemmi doekna, mingka anggappa tornrni panngassengang naalle sangkamma modalak tallasak ri linoa. Niakmo sekre allo naklampa napilari ballakna I Tinuluk sajappa-jappana, tanakana bosi, tanakana bambang allo, na tikring sigappa mamo sekrea tau toa akjujung kayu sisikkok. Nakkutaknammo I Tinuluk angkana, kemae Ia kierang antu kajunta Nakanamo lapong tau toa, Erokkak anngerangi mange ri kotaya ambalukangi. Nakanamo I Tinuluk, Bajik kiallemi mae na inakke ampisangangkik kaerok tonjak mange ri kotaya. Apaji nassiagammo
I Tinuluk siagang anjo sumpaleng lapong tau toa. Battui antama ri kotaya naerammi anjo kayua mangeri sekrea tau kalumannyang ia biasaya amballi kayunna Japong tau toa, battuang kana janga.
Kanre kanreang siagang inung inungan antu bau na sannak ki singkamma bawang bawangan, rempah, kopi, kulle na sebabkan botto bawa tena yaa na sedap. Anne ni karenakan niak na penyerapan minyak battu ri kanre kanreang nga anjo wattu na ni cerna. Nampa, tak serap ki mae ri aliran darah yaa antu mae yaa lampa ri paru paru. Punna katte ni derita ii anjo penyakit Gerd ka, anjo mi masalah umum terjadia antu mi botto bawa. Ngapai? Gerd antu kondisi na asam lambung nga naik mae ri kerongkongan ta. Asam lambung anne mi na hasselekangi botto bawa lekba na ammalo proses pencernaan ta.
Hubunganku sipa' rua siagang pacar ku tena na baji' jappa na. Ka jai egois ta ngaseng masing-masing tena na si cocok mentong. Tea pi poe masalah ca'di ri palompo tarrusu punna sigea' ki. Sarringa sigea ri hp a, ri balla, na ri jappa poe tena ammariku sigea'. Anjari siapa kalima tena na baku akkana. Niak Allo mingguna niak agangku ammantang rampi balla  na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna.
Ka tallu antu mi, sarei ancaman hukuman antu labbi battu lekba ka mo ni sarei punna anjo anak anak ka na ulangi mi perbuatan na sede ri masa depan. Ri praktek na ni hukum anak anak ka tena kulle seketika. Harusuk niak kesepakatan kesepakatan terlabbi riolo. Nakke misal na punna erok ka hukum ki anak ku sanging ku sarei kesempatan rong ping tallu sebelum na ku praktekkangi anjo hukuman nga antu labbi battalak battu ri biasa na. Punna sanggeng na anjo kesempatan karua anjo anak anak ka bannak inji nampa na ulangi sede anjo singkamma ya ji, anjo anak anak ka kulle ni pa ukrangi.
Sanggeng na tagihan listrik PLN, Wifi siagang kost kah na parek mi anjo laptop ka tena ya harus na ni gadai malah ni gadai, anjo doek hasselek na gadai ku kana nakke erok ki na pake cicil ki barak na poterrang mae ri nakke ehh ternyata na pakei na pannoi gaya hidup na sede. Yaa lekba mo punna kamma anjo. Sanggeng na nakke ku parallu anjo doek ka erok ku pake bayarak kuliah akhere na ku tagih mi (manna mamo sannak sessa na ni palak moterek) panno mi ri desakan battu ri beberapa agang ku todong akhere na anjo doek ka ni poterrang mi manna mamo na tayangi rong kiriman na ammak na.
Nakke mange ka ammali kopi ri Mall ka. Niak tiba-tiba baine na serobot ki antriang ku dallekang. Langsung mentongi ku tagur angngapa na kamma anjo ampe-ampe na antri a'bayara kopi. Na kanai buru-burui ka ri tunggui mi ri agang na ri parkirang oto a, tea ja sareangi tampa' kamma anjo. Ka ri bokoang ku jai tau ngantri poe, nanti na nakke na pabbettessi ngaseng. Tapi anjo baine a tea erok munduru, anjari larro pa kapang na cini nampa ku pakkanai beru pi erok munduru. Tena ku pikkiri ki erok ko larro ri nakke ato tena, tena ja nakke ku salah. Anjo ji poe baine ya harus ri sareang pangngajarang.
Sipengka menyakitkan dudu anjo riwattuna sipengka selamanya siagang pirangna anggota pammanakanga ammate rioloang, Salah se'rena anjo amma'ku. Nakke ingatki ri wattuna anjo nake tena kulle anganre nasaba' kuring. Teai nakke sengaja mingka nakke benar-benar tena anrasakang cipuru'. Iaji pakkasia'ku kuring dudu. Untungna rioloa nakke tena ammakala nilanggere' lelucon siagang argumenna cara'de anjo battala'ki. Nakke parallu watu pirangna taung sanggena benar-benar pulih, Beradaptasi siagang kalanyya'kang parallui wattu anjari tena riselubungi kuringang. Anjo sipengka akhir nassai appakapacce-pacce, nasaba' nia' elemen panngaina. Punna nia' pertemuan nassami nia' perpisahan. Anjo rua hal kah arengna peristiwa. Anjo peristiwayya tassimpangi ri lalangna memoria. Anjari taua appakapacce-paccei nasaba' kate ampatangi memori pertemuan
Anjo peristiwa perkosaan ka na taba NB le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015. Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga, anjomi tena na pawwangi. Tapi na tena na sangkai NB punna salah se're agang na, na pawwangi totoana NB. Ka sebelum na NB le'ba ki na carita anjo kejadianga ri agang na punna le'ba ki ri perkosa. Anjo mi nafas issengi na totoana langsungi ri erangi ri kantoro polisi Polresta Palembang. Pa'risi na nyawa na totoana NB na issengi na anjo kejadianga na taba ana' baine na.
Ri kammaya anne nia'ka ri kondisi kuring, hancuru' mingka lingu antekamma anne kulle riungkapkan. Nakke anne baine ampantangi bura'ne makabaji, balla tanggana katte harmonis dudu. Katte annikah annang taungmi. Anak? katte ampatangi mingka ri surugami, katte ampatangi rua mingka ngasemngi appilei mae ri surgayya. Ri rua taung kemudian kake siap mentalma attiananf nampa allampa mae ri dottoro obgyn. Nakke cek ngaseng kondisina makabaji'ji. Nakke le'ba ri ci cek sel tallo'na nampa nisareang vitamin. Bura'neku nisareangi pangantara' analisa sperma. Awala' katte tena na baring-baring nasaba ri rua taung rioloa tena tong appakacelei kulle ribantu siagang vitamin nampa attianang mingka nasibna tena nabaji'
Niak video lalang kapala' ri'ba viral ri media sosial. Teai battu ri keadaan darurat. Anjo video na ising na rua tau baine a'pare sigea bambang ri lalang kapala' ri'ba. Anjo niak ammak na baine muda sigea ki ka anjo baine mudaya na serobot ki antrian assulu battu ri kapala' ri'ba, ri pawwangi ri ammak ka tea ko kamma anjo tapi kata tena baji' ji na pasulu ri bawa na. Anjomi na larro anjo ammak-ammak ka ri ia, ka ri pawwang baji'-baji' ji na kurang ajar na kana. Viral ki anjo video na ri ngaseng na media sosial ka. Tau accini ki na bela ngasengi sikap na ammak-ammak ka tawwa.
Masanna assikolah iami antu masa sannak gakga, masa-masana loe paccakngirang siagang cinta monyek. Battu ri loena carita tentang sikolah, carita riwattunna kebok abu-abu sannak ku ukrangi. Sikuntung carita ri wattuna accidong ri bangko SMA tena na lekbak ku kaluppai siagang sanging anjari bahang carita punna assigappa urang-urangku riolo. Salama tallung taung kanjo assikola niak carita siagang urang, na para guru.
Pakaramula pecan olahraga siagang seni ri lekbak na ujiang kanaikang kelas sanggengna ikut awwakili sikolah lalang perlombaang golok. Anne eroka ku carita ri wattuna ku wakili sikolangku lalang lomba golok, anjo ri wattua nakke amminawang seleksi untuk anajri tim golok perlombaan tingka SMA na adakang sala sekre kampus ri mangkasarak.
Nampa anjo mi tekamma kulle tena na alami depresi gara gara culture shock? Jawaban na anjo mi kulle ki tambahi wawasan ta anjo tentang negara tujuan kuliah ta. Cara paling bajik ka antu mi ni bacai anjo bok panduan na tentang negara tujuan ta, ak kutaknang ki mae ri tau anjo lekba ka mo mantang rinjo, browsing ri internet, siagang anjo paling penting teai ki bayangkangi anjo kehidupan nga ri rinjo singkamma apa anjo sanging ni cinik ka biasa ri telepisi atokah pelleng. Kulle kulle na katte malah tak jebbak ki ri lalang na halusinasi siagang ke salah pahaman nga.
Lalang anjo video aa lekba ka mo ni ngai ri labbi battu na 72.6 sabbu pengguna na tik tok ka anjo, anjo punna yaa akun siagang agang agang na kulle ja ammari nganre pecel ayam nampa sanging minum sambil na tongkok bawa na. Iyaa na sakring erok tak langnge lekba na na buntuluk anjo cicak ri lalang na pecel ayam na. Kolom komentar na todong tena na kalah heboh. Anjo tau cinik cinikia todong minawang ngi erok tak langnge cinik ki. “Wattu na pertama ku cini ku kana jukuk kalotok” na tulisik akun Aanisarose0. “Nakke langsunga tak langnge” Na tulisik @yafieputra.
Sarringa sigea siagang pacarku riolo ri hp a, ri balla, na ri jappa poe tena ammariku sigea'. Anjari siapa kalima tena na baku akkana. Niak allo agangku ammantang rampi balla na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.
Ri Indonesia, karasukang ni pahami sebagai kondisi sekrea tau ni rasuki hantu iareka roh jahat. Kajadianga anne na tappaki ri sikuntung negara maraeng niaka ammiliki kultur katappakang mae ri hal-hal berbau mistis.
Anne kondisi kulle terjadi bajik karna tena ni sengaja iareka ni sengaja. Misalna, sikuntung ritual adat sengaja na kiok roh nenek moyang na untuk antama ri lalang kalengna sala sekre anggota ri desa adat sumpaeng untuk tujuan tertentu. 
Mingka, sebenarna ri matanna dunia medis, antamakna hantu iareka roh jahat iamiantu sekre penyakit mental, siagang tania anjari sekre hal mistis. Gangguan mental ni sabaki battu ri sikuntung faktor, singkamma faktor sosial siagang pisikologis. Karasukan ri mata medis ni kana siagang possession Trance Disorder.
Ri se’rea kampong ammantangi sekrea tukkalabini. Siapa arei sallona a’ballak- balla’ ri kamponga anjo anggappa tommi sitau anak burakne. Ri wattu anngumuruknamo anakna tuju taung appakaramula tommi napasikola anjo ana’na. Tammaki napannarrusukmi siko!ana mange ri butta Jawa. Attaungtaungi assikola sanggenna tammak tommi ri sikola tinggia, akbaine tommi anak radeng. Niakmo sekre wattu na nikutaknang ri bainenna angkana, kerei mae ammantang tau toanu? Apibalimi anjo !a pong tau angkana, Tau toako mate ngasemmi rua-rua. Anne lapong anak tinggi sikalmi pangkakna ri pammarenta kalumannyang tommi nasabak jaimi barang-baranna. Nia’ oto ca’dina, niak oto lompona. jai tongi pole barang-barang maraenna sanggenna nigallarak tukalumannyanna anjo kamponga siagang tumalompona anjo kamponga.
Buru’nea biasa akboyai baine maraeng nasabak bainenna ri ballak nangai akmoro-moro. Njari punna niaki ri ballak, tena na sannang pakkasiakna, sanging erok tojek assuluk surang agangna ngaseng. Manna tassikekdek larroji, apalagi punna tala niak doekna, larro dudui. Njari anne buru’nea, punna niak nabuntuluk baine manna kodi tanjakna assalak bajiki ri iya, naodo’mi. Anjoji biasa passabakkang ngapana buru’nea akboya baine maraeng ka tena nyamang nakasiak ri ballakna. Erok tompi tinro nampa motereki ka akbeserek tarrusukji punna surangi bainenna. Naissengpi bainenna kua niak baine maraengna buru’nenna nampa nasassalaki kalengna. Apamo punna tappuemi atinna buru’nea. Anjomi nikua tea tongki terasak dudu mange ri buru’nenta. Punna sisikali tenaja masalah mingka punna allo-allo, ballassi kamase.
Riolo nakke tau angai pendam larro sanggena dendam ri tau maraenga. Baji' tau ambani ri nakke siagang tau berua anjo sikali siruntu' mingka appare'mi masalah. Massareang maaf anjo seakan-akan kullei napanaung harga kalenga. Bobrokna nakke jaranga anyyadari anne kallea appare salah, mingka anyyakiti atena taua anjo tena nisengaja. Angalle sinampe ri sudut pacinikangkana taua maraenga anjo nakke ammalasa tena kungai. Anjari merasa kale kale benar tarrusu. Campurangna intivert sawala' tabukka siagang ero ripuppuk tarrusu anjari anjadikangi kaleku rassi accini kesalahanna tau maraenga. Pakasiri', mingka rinjo nakke angalle pappilajarang. Upa'ki taua tena sanggenna annasib singkamayya nakke, mingka kulleae anggalle hikmah ri anne caritayya.
Sebenarna malasak ma ungkit ki iyaa, mingka ballisik ka todong punna niaki sallo sallo ri lalang ulung ku. Mantan ku punnai inrang kulle 20 (ruampulo) juta ri aplikasi pinjaman online. Anjo wattu aa si bayuang inji ka mingka ri lantang bangi na palak putus ki kah eroki bede lampa balukkangi kaleng na barak kulle na tongkok inrang na, ni rinjo mi nakke kamase mase ka cinik ki sangeng na rela ka gadai ki bpkb motorok ku, baluki laptop ku, siagang ku pake doek kuliah ku sanggeng ku gagalak kuliah, ku gadai laptop ku nampari phk ka siagang sidang kantorok. Apa balasan na mae ri pengorbanan ku? Tena niak manna sikedde rasa terimakasih na nampa mae selingkuh siagang tau maraenga.
Tami lekbaki mange ri Taman Nasional Komodo akjappa-jappa surang tau toana. Anjomi sekre kajariang ri katallasangna Tami tenayya kulle nakaluppai. Mingka kinne Taman Nasional Komodo kullei nikua terancangi nasabak niak bedek la nibangung Taman Nasional Premium ri Pulo Komodo. Anjo rencanayya nassami la nasareangi oengaruh mange ri perekonomianga, pariwisata sanggenna tampak katallasangna masyarakatka. Anne taung-taung ribokoa Taman Nasional Komodo memang terancang tarrusuki, apalagi niakmi pole nilangngerek kabarak kua loe komodo diselundupkang, siagang jai palukka terumbu karang, anjomi pole iareka panra’-panrakki Taman Nasional Komodoa kamase. Padahal niak kajariang tala kulle nikaluppai konjo riolo. Mingka memang katallassanga tapputar tarrusukji biasa rawangangngangki, biasa niakki issedek rate.
Riolo ku ngai dudu anjo Panda ya. Anjari acara ulang taungku ri balla na agangku ta'bang ka, ka tena ku sangkai kapanna na pare' ki dekorasi na ri balla na agangku. Sanna sannang ku ka jai agangku amminawang poe sareanga acara ulang taung. anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Sanggeng na kamma-kamma anne battu ri taung 2018 sanggeng na taung 2023 niak inji anjo hadiah na ngaseng ri ballaku.
Na issengi na totoa na anjo kejadianga ka agangna NB pawwangi. Anjo peristiwa perkosaan ka na taba NB le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015. Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga, anjomi tena na pawwangi. Tapi na tena na sangkai NB punna salah se're agang na, na pawwangi totoana NB. Ka sebelum na NB le'ba ki na carita anjo kejadianga ri agang na punna le'ba ki ri perkosa. Anjo mi nafas issengi na totoana langsungi ri erangi ri kantoro polisi Polresta Palembang.
Selanjutna targetku iami antu ammalli motorok sikakdek lompo supaya akkulle assitaba barang-barang punna aklampa mae akkantorok. ka lerena ballakna tau toaku mae ri kantorok beruku niak sekitar 100 km, kamma mi anjo angngapa ku paralluang ammalli motorok lompo. Jari pakaramulama pole accelengang siagang appalak doang supaya ni pakalomo-lomoang niakku untuk paknassa doe supaya akkulle ammalli motorok lompo ammakea bagasi luarak. Nakke tutu lalang ammalli barang-barang tenayya ni parallukang dudu, siagang niakku erok ammalli kes supaya tena na anjari beban pikkiran mae ri cicillang na tiap bulan.
Kajariangna mae-maeang bulang takkumpulukmi doekku, maema ammallik motorok ri dealer ammilei warna eja pangngaingku siagang bainengku. Sannak ku sukkurina ka tercapai pole sekre impiangku untuk ammalli motorok lompo.
Angguppa sekre prestasi tena na gampang ni raih, paralluki berjuang, siagang niat untuk  ansarei sikuntung kabajikang mae ri tau toa ta. Singkamma punna erokki anjari wisudawan paling bajik paralluki niak sunggu-sunggu siagang usaha terasak. 
Akkuliah sitappak siagang ni pahami materi na sampaikang dosen, siagang anjama tugas-tugasak sesuai wattunna. Rajin siagang aktif lalang ri kalasak supaya na ciniki dosen kanna katte mahasiswa paling cakrakdek ni bandingkan urang-urang na lalang ri kalasak. Tena na anjo bawang biaski ni relakan wattu maraenganta accidong-cidong siagang urang si pacakngirik ri kampus ka katte rok anjari terbaik, untuk anjari paling bajik haruski ni korbankan siagang wattu untuk akkarena salah singkamma loe assuluk lambarak tena matu-matunna.
Punna nakke ku caritai anne mae ri tau lainga, respon na antu ji , anjo kan bapak nu tongji kau harusuk ko mengerti, kau tena kulle kamma anjo nu ewa bapak ku, iyaa boyang ko doek. Menurut ku nakke tena niak alasan antu kulle ni benarkan mae ri apana parek bapak ku. Nakke bingung nga siagang bapak ku, punna memang riolo tena na siap na tolerir kesalahan ku siagang anak anak na, bajikangi tena mo na punnai ki. Nakke taklekba ki ka palak ni laherekan mae ri lalang na lino. Bapak ku sanging anjo ji nakana nakke harusuk ka sikola tinggi tinggi.
Nakke ku minawangi program pemerentah nikana “Tabunganku” . Pakarammula taung 2010 pemerentah siagang ngaseng antu Bank Indonesia siagang jai inji poek bank bank maraenga, pakarammula gerakan Indonesia Menabung antu ni sare areng GIM. Anne jamang jamang na Gerakan Indonesia Menabung na pasuluk sekre nikana Tabunganku. Tabunganku antumi parek parekkan annabung ri Bank anjo setoran awalak na Rp. 20.000 nampa kulle ni buka ri kantorok cabang battu ri 70 bank siagang 700 BPR niaka mo ri Indonesia. Tabunganku anjo bantuk na Rekening. Mingka kah tujuan na annabung, jari bank tena na sare ki atm kah erok na ni tabung ji bawang.
Labbi ratusan kurir Si Cepat anne angappai pattapu'kang passimbungang anjama. Nia' anggapai informasina anne, setidaknya, nia' tallu ratu' annang pulo lima kurir ri reppe'ki. pengakuanna anne kurirka makase're, nia karyawan tallu allomi tena akkaliling kecamatan naantarrang paket. Anne karyawanga tadina anjari salah se'rena kurir Si Cepat express. Panjama sitaungmi najalani anne tenamo najalani nasaba' riminta'ki angghadap managemen natekengi sura' resign. Irfan siagang tiga agangna anne ripassai munduru' tena anggapa pesangon manna sike'de. Alasan pattapu'kang passimbungang anjama anne nia' araha akkurangi anne panjamayya. Anne karyawanga anggapai informasi nia' lima agangna singkamma sarengna. Makarua, anne kurirka harusna angappai pesangon nasaba anne kurirka tenai amunduru, tapi ri reppe'ki perusahaanga.
Pangalamang iappakapacce-pacce anjo ri wattuna nipilari siagang amma'ku ri wattuna taung rua sabbu tallu belas. Amma'ku ridiagnosis angidap tumor ri parru'na. Amma'ku berjuangi appaballe ri pirangna pammantanganga siagang anginungi macam macam pa'balle agara' nipolei. Ri wattuna anjo amma'ku apaballe ri balla'ka nasaba' teai ero rioperasi riakka' tumorna. Sanggena ri awala taung, amma'ku kondisina dropki sanggena tenamo kulle beraktivitas aga-aga poe ri balla'ka siagang wajikki nierang ri balla' garringa. Ri wattuna makase're ammaku ri opname amminggu-minggu sanggena motere'ki ri balla'na. Mingka pirangna allo amma'ku dropki poe anjari nierangi mae balla' garringa. adana amma'ku rocakki, tenamo sadara' kalenna, tena kulle nganre siagang anginung, appela' je'ne ammake pampersmi siagang nia'mo cera'na.
Pengalamanku garring panggung ku ri kalasak 1 SMK taung 2012 lalu a. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku, akkurang mi si'kede. Tappa ma ri kalengku erok tampili ri acara jai tau. Sanging ku pabarani kaleng ku ku angkatki limang ku wattu ri pawwang ki ri dosen nai erok anjari ketua jurusan.
Nakke ammali barang-barang ri balla beru ku battu ri doe tabunganku le’ba ku bunting. Alhamdulillah na ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu. Tena mo poe ku jujai bura’ne ku ka niak ji doe tabunganku battu ku ri anjama ri mol ka. Erokka siagang bura’ne ku poe a’pare usaha ca’di ri bidang kanre-kanreang, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. Anjari punna niak mi ana’ ku tena na mo ku jujai ekonomi ku.
Tea mentongki iyya Ima ngerang oto punna allo Sannengi, sessa dudui nakasiak. Sollanna lekbaki ngerang oto ri allo Sannenga nampa guppai macek, batena todo’ akmoro-moro, akkana-kana ka ballisik dudui. Anu erok liba battu ri tampak pakkuliangna mingka maceki, naikmi cerakna, bussangi nyawana, tena na bajik pikkirangna, akkana-kana kale-kalengna. Padahal sitojengna manna sitangnga matei akmoro-mori, ia tonji langngereki, tala niak tau maraeng langngereki, njari singkammaji kua ia tonji sessai kalengna appote-potentojek nampa tala niakji tau pilangngeri ka ia ji kale-kalengna ri otoa. Mingka punna sallomi antu, biasa mako guppa macek, tenamo anjo na larro dudu. Ka biasa tommi atingta kasiaki. Sannang mamiki nampa pilangngeri radio sollanna tena kipikkirik dudui anjo maceka.
Parallu kiajarak memangmi anak-anakta ngaseng battu ri cakdi-cakdi kijai untuk biasakangi atri. Njari punna lompoi naik, tenamo erok silangsungnga. Jai kinne tau teai erok ngantri, nampa kammayya mi anne biasa pabeseri taua sanggenna sibakji. Parallu naisseng memang anakta kua punna niak nabattui salla’ kamma SPBU, erok ammalli tike’ ri bioskkopka, ri stasiung karetayya pokokna kemae-kemae parallua antri taua. Teaki langsung lusu’-lusuruk, kijaga tongi pakkasiakna tau maraenga. Punna ikhlasji anjo tau maraenga katte polong antriang tenja na ngapa, mingka punna tala eroki anjo ngaseng nipolong antrianna, tea laloki dende. Musti kijaga harga kalengta, teaki parek anu kodi-kodia apalagi kinne jamanga sanging pideo mami anjari piral, anjo ji paking parallu kiajarak memangi anak cucungta battu cakdi kijai.
Niak allo agangku ammantang rampi balla na anjo mantan pacarku, na pawwanga punna tappu ma kah siagang anjo mantan pacarku ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma. Sitaung le’ba ku tappu bunting tomma siagang bura’ne baji’ ka sipa’ na.
Anjo ngaseng taua pasti lekba ki, mingka ngapai sanggeng na ni makkalak ki. Pasti mi anjo kejadiangi kah katte ni alami ato ni parek anjo singkammaya tong wattu na riolo ni parek sengaja atokah tena ni sengajai. Mingka? Kulle anjari karma memang anjo. Manna apa katte ni parek ri lalang na anne linoa kulle ammoterek poeng mae ri kaleng ta. Punna katte ni parek apa apa kodi, anu pasti mi anjo moterek ki mae ri katte ja. Anne alloa katte ni kakkalli ki, kulle kah riolo katte lekba tong ni kakkalli tau lainga. Anne alloa takbangka ki, jai rejeki ta tena na ni dugai battu, kulle kapang kah subangi ni bantu tongi taua.